CELEX: 62016TN0027
Language: hr
Date: 2016-01-25 00:00:00
Title: Predmet T-27/16: Tužba podnesena 25. siječnja 2016. – Ujedinjena Kraljevina protiv Komisije

29.3.2016   
            
            
               HR
            
            
               Službeni list Europske unije
            
            
               C 111/31
            
         Tužba podnesena 25. siječnja 2016. – Ujedinjena Kraljevina protiv Komisije
   (Predmet T-27/16)
   (2016/C 111/36)
   Jezik postupka: engleski
   
      Stranke
   
   
      Tužitelj: Ujedinjena Kraljevina Velike Britanije i Sjeverne Irske (zastupnici: J. Kraehling, agent i S. Lee i M. Gray, barristers)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi dio članka 1. Provedbene odluke (EU) 2015/2098 Europske komisije od 13. studenoga 2015. (1) u kojem je, inter alia, propisano da je dio poljoprivrednih rashoda u vezi s izračunom vrijednosti proizvodnje stavljene na tržište koju je Ujedinjena Kraljevina prijavila nastao suprotno pravu Unije te ga se ne može financirati iz EFJP-a i EPFRR-a, kojim se zahtijeva brisanje pet stavki (posljednja stavka na str. 42. i prve četiri stavke na str. 43.) u Prilogu toj odluci, u ukupnom iznosu financijskog ispravka od 1 849 194,86 eura; i
            
         
               —
            
            
               Komisiji naloži snošenje troškova Ujedinjene Kraljevine.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog koji se temelji na tvrdnji da je Komisija pri svojem tumačenju zahtjeva da prilikom izračuna VPST-a organizacije proizvođača za potrebe utvrđivanja gornje granice potpore država članica može uzeti u obzir proizvodnju uzgajivača koji su se pridružili organizaciji počinila pogrešku koja se tiče prava. Takvom je odlukom Komisija zanemarila jasne odredbe, kao prvo, članka 3. stavaka 1. i 3. Uredbe Komisije 1433/2003 (2) i, kao drugo, članka 52. stavaka 1. i 2. Uredbe Komisije 1580/2007 (3).
            
         
               2.
            
            
               Drugi tužbeni razlog, koji se temelji na tvrdnji da je pri svojem tumačenju vrijednosti proizvodnje članova koji su se pridružili organizaciji Komisija povrijedila načela zakonitosti i pravne sigurnosti koja se osobito primjenjuju u slučajevima gdje mjera dovodi do financijskih posljedica i/ili izricanja kazne.
            
         
      (1)  Provedbena odluka Komisije (EU) 2015/2098 od 13. studenoga 2015. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (priopćeno pod brojem dokumenta C(2015) 7716) (SL L 303, str. 35.)
   
      (2)  Uredba Komisije (EZ) br. 1433/2003 od 11. kolovoza 2003. o utvrđivanju detaljnih pravila za primjenu Uredbe Vijeća (EZ) br. 2200/96 o operativnim fondovima, operativnim programima i financijskoj pomoći (SL L 203, str. 25.) [neslužbeni prijevod]
   
      (3)  Uredba Komisije (EZ) br. 1580/2007 od 21. prosinca 2007. o utvrđivanju provedbenih pravila za Uredbe Vijeća (EZ) br. 2200/96, (EZ) br. 2201/96 i (EZ) br. 1182/2007 u sektoru voća i povrća (SL L 350, str. 1.) [neslužbeni prijevod]